lv lv lv en lv lv sl lv lv lv fr lv lv lv lt lt lv lv lv lv lv lv lv lv lv en lv lv lv lv es nl lv lv lv lv lv hbs_lat lv lv lv lv nl lv sl lv lv sv en lv nl lv en lv lv lv lv lv lv lv lv lv lv lv lv lv lv lv nb lv lv
Velo foto orientēšanās sacensības Aglonā | Aglonas pagasta pārvalde
Preiļu Novada Aglonas pagasta portāls – jaunumi, ziņas, aktualitātes…
Saulainā, 5.septembra pēcpusdienā, Aglonas brīvdabas estrādē pulcējās velomīļi no Aglonas, Rušonas, Preiļiem un Daugavpils, lai ar azartisku garu piedalītos “Velo foto orientēšanās sacensībās”.
Komandas startēja ik pēc 3 minūtēm. Katrai komandai tika iedota karte ar kontrolpunktiem, kas jāatrod un grāmatiņa, kurā bija katra kontrolpunkta bilde. Komandu uzdevums bija atrast konkrēto objektu kontrolpunktā un nobildēties tajā. Komandas tika vērtētas vispirms pēc precīzāk atrastiem objektiem un tad pēc maršrutā pavadītā laika. Katrai komandai tika dotas trīs stundas. Maršruta garums aptuveni 20 km (atkarībā no komandas izvēlētā maršruta). Sacensībās piedalījās 12 komandas, kopā 57 dalībnieki. Komandas pārstāvēja gan profesionāli sportisti, gan velo amatieri, gan ģimenes ar bērniem.
1.vietu ieguva komanda “Sporta klubs Rutuļi”
Tiesneši piešķīra arī specbalvas:
Komanda “ Iedot žara” ieguva specbalvu “Radošākā komanda”. Komanda bija tērpusies pirts halātos, pirts cepurēs un līdzi bija paķēruši arī pirtsslotiņas. Kā arī bija piedomājuši pie radošām bildēm katrā objektā.
Komanda “Lazdānu ģimene” no Daugavpils ieguva specbalvu  “Radošākās bildes maršrutā”. Bildējās komanda stāvot uz galvas.
Komanda “Repšu ģimene” (Daniels, Deivids, Aelita un Ilmārs Repšas)  ieguva balvu “Ātrākā komanda ar bērniem”.
Komanda “R kvadrātā” (Dzintra un Guntars Ratenieki) ieguva specbalvu “Blūdu komanda”, jo nedaudz nomaldījās kartē.
Komandas “Turbo” (Tomass, Timurs, Indra un Aleksandrs Serovi)  un “Valaiņu ģimene”  (Agate, Denīze, Verners, Džeina un Andris Valaiņi)  un “Dpils buls” ieguva specbalvas “Sportiskā ģimene”.
Komandas “Labā zeķe” (Kate, Karels un Lolita Kaļāni)  un “Kreisā zeķe” (Linda, Felikss) ieguva specbalvas “Sportiskās zeķes”.
Mazākie velomīļi (2013.-2019. gadā dzimušie bērni) varēja piedalīties “Šķēršļu joslā bērniem” Aglonas atraktīvās atpūtas vietā. Kopā piedalījās 18 bērni:
DIP DAP grupā 2017. gadā – 2020. gadā dzimušās meitenes:
1.vieta – Paula Grebeža (2019).
DIP DAP grupā 2015. gadā – 2016. gadā dzimušie zēni:
1.vieta -  Emīls Leonovičs
2015.-2016. gadā dzimušās meitenes:
1.vieta – Amēlija Cakule
2.vieta – Agate Valaine
3.vieta – Akvelīna Agloniete
2015.-2016. gadā dzimušie zēni:
1.vieta – Dāvids Grebežs
2.vieta – Rodrigo Leonovičs
3. vieta – Tomass Serovs
2013.-2014. gadā dzimušās meitenes:
1.vieta – Annika Leonoviča
2.vieta – Denīze Valaine
2013.-2014. gadā dzimušie zēni:
1.vieta – Ritvars Kalvāns
2.vieta – Kristaps Lazdāns
3.vieta – Verners Valainis
Paldies visiem dalībniekiem par piedalīšanos un aktivitāti. Paldies tiesnešiem, brīvprātīgajiem un visiem, kas palīdzēja pasākuma organizēšanā.
Informāciju iesniedza: Gunta Gulbe – Kalvāne, Aglonas KC vadītāja
Saskaņā ar ART tīmekļa vietne aglona.lv no 2022. gada 1. janvāra netiks uzturēta!
Ziemassvētku un Jaunā gadabrīvdienās gaidāmas izmaiņas vairāk nekā 400 reģionālo autobusu maršrutu
Vakcinācijas pret Covid-19 autobuss 21. decembrī būs Preiļu novada pagastos
“Stāsts, kas gribēja kļūt par tavu grāmatu”: “Liels un mazs” aicina iepazīties ar 2021. gadā izdotajām bērnu grāmatām video lasījumos
Nolietotu elektropreču bezmaksas utilizācija
© 2022 Aglonas pagasta pārvalde
Sīkdatņu politika Aglonas novada domes mājas lapā Mēs lietojam sīkdatnes (cookies-angļu.val.), lai nodrošinātu Jums labāku lietošanas pieredzi mūsu mājas lapā. Šīs sīkdatnes mēs izmantojam tikai statistikas vākšanas nolūkos, izmantojot Google Analytics; tās tiek glabātas 1 mēnesi.OkPrivātuma paziņojums